Ratleikur Hafnarfjarðar er farinn af stað í 19. sinn . Markmið með leiknum er að hvetja til útivistar og náttúruskoðunar í fjölbreyttu upplandi Hafnarfjarðar . Leikurinn teygir sig líka inn í nágrannasveitarfélagið Garðabæ enda sameiginleg saga sveitarfélaganna löng . Leiknum er skipt upp í þrjá hluta : 1 ) Léttfeta , 2 ) Göngugarp og 3 ) Þrautakóng en þeir sem finna 9 , 18 eða öll merkin verða Léttfetar , Göngugarpar eða Þrautakóngur . Dregið er úr innsendum lausnum og hljóta þrír í hverjum hópi vinning en einnig verður dregið úr öllum innsendum lausnum um nokkra viðbótarvinninga en til að eiga möguleika á þeim þarf að mæta á uppskeruhátíð í haust Verður þú Léttfeti , Göngugarpur eða Þrautakóngur ? Leiðin skiptir jafn miklu máli og áfangastaðurinn Þátttakendur eru hvattir til að gleyma ekki að njóta leiðarinnar að merkjunum og að gefa sér góðan tíma við þau og umhverfi þeirra . Sem fyrr er ekki heimilt að hreyfa við merkjunum eða að birta myndir af þeim þar sem lausnarorðin sjást . Hins vegar er fólk hvatt til að segja frá hvernig gengur og deila myndum og upplifun sinni á samfélagsmiðla . Nota má myllumerkið #ratleikur2016 .